
INFORMARE DE PRESĂ

privind Standardul de performanță pentru serviciul de distribuție și de sistem a gazelor naturale

În concordanţă cu noile obiective privind dezvoltarea unui cadru de reglementare orientat către consumatorul final, Comitetul de reglementare al ANRE a aprobat, în şedinţa de azi, Ordinul  42/2018 pentru modificarea și completarea Standardului de performanță pentru serviciul de distribuție și de sistem a gazelor naturale, aprobat prin Ordinul ANRE nr. 162/2015.

Principalele modificări și completări aprobate vizează următoarele: 

0. introducerea unui indicator specific de performanță privind respectarea termenului de emitere a avizelor tehnice de racordare sau a avizelor tehnice de principiu și compensațiile aferente;
0. [bookmark: _GoBack]introducerea unui indicator specific de performanță privind respectarea termenului de  realizare a studiului tehnico-economic ce însoțește avizul tehnic de principiu și compensațiile aferente;
0. stabilirea compensațiilor ce trebuie plătite pentru nerespectarea termenului de depunere a documentației tehnice pentru autorizația de construire aferentă racordului și/sau a stației de reglare măsurare/stației de reglare/stației de măsurare/postului de reglare măsurare/postului de reglare/postului de măsurare;
0. introducerea duratei pentru realizarea racordului față de momentul obținerii autorizației de construire, respectiv indicator specific de performanță și compensațiile aferente;
0. introducerea unui indicator specific de performanță privind respectarea termenelor de  realizare a extinderilor și sau a redimensionărilor obiectivelor/conductelor de distribuție a gazelor naturale, necesare în vederea racordării la sistemul de distribuție a gazelor naturale și compensațiile aferente;
0. introducerea unui indicator specific de performanță pentru respectarea termenului de răspuns la sesizările/reclamațiile scrise ale oricărui solicitant sau utilizator sistemului de distribuție, cu privire la proiectarea, execuția, recepția și punerea în funcțiune a extinderii și/sau redimensionării obiectivului/conductei de distribuție a gazelor naturale;
0. monitorizarea duratelor medii de realizare a racordărilor, și respectiv a lucrărilor privind extinderile și/sau redimensionările obiectivelor/conductelor de distribuție a gazelor naturale; 
0. plata automată a compensațiilor, de către operatorul sistemului de distribuție a gazelor naturale solicitanților sau utilizatorilor sistemului de distribuție.

Modificărilor aduse Standardului de performanță pentru serviciul de distribuție și de sistem a gazelor naturale vor intra în vigoare la data abrogării Hotărârea Guvernului nr. 1043/2004 pentru aprobarea Regulamentului privind accesul la Sistemul național de transport al gazelor naturale, a Regulamentului privind accesul la sistemele de distribuție a gazelor naturale și a Regulamentului privind accesul la conductele de alimentare din amonte, cu modificările și completările ulterioare, cu excepția plăților automate a compensațiilor care vor intra în vigoare la data de 01.10.2018.

Estimăm că modificările și completările aprobate vor conduce la responsabilizarea operatorilor sistemelor de distribuție a gazelor naturale, astfel încât aceștia să acționeze în sensul creșterii satisfacției consumatorilor prin îmbunătățirea calității serviciilor prestate.  

